29.9.2023
SL
Uradni list Evropske unije
C 344/95
Opredelitev ključnega kazalnika uspešnosti: robna vozlišča, merjena kot število računskih vozlišč z zakasnitvami, krajšimi od 20 milisekund, kot je posamezni strežnik ali drug sklop povezanih računalniških virov, ki deluje kot del infrastrukture za računalništvo na robu in se običajno nahaja v podatkovnem središču na robu ter je zato bliže predvidenim uporabnikom kot vozlišče v oblaku v centraliziranem podatkovnem središču.
Vir: opazovalnica za robna vozlišča (19).
Podatkovne točke niso na voljo.
Izhodiščna vrednost (zadnja razpoložljiva pretekla podatkovna točka): 0 v letu 2022.
O z a d j e , p r e d p o s t a v ke , m o d e l f u n k c i j s ke o b l i ke i n n a j n ov e j š i t r e n d i
Računalništvo na robu omogoča zagotavljanje storitev obdelave podatkov iz decentraliziranih računskih vozlišč in infrastruktur na robu omrežja, kar zmanjšuje prenos nepotrebnih podatkov po omrežju in izboljšuje splošno zmogljivost računalništva v oblaku.
Z uvajanjem robnih vozlišč se podpira razvoj storitev obdelave podatkov z nizko latenco.
V kombinaciji z različnimi tehnologijami, kot so uvajanje omrežja 5G, algoritmi, senzorji in internet stvari, podatki, UI, strojno učenje, virtualna resničnost in robotika, lahko uvajanje robnih vozlišč izboljša uspešnost podjetij ter podpre napredek pri digitalni preobrazbi več sektorjev gospodarstva.
Uvajanje izredno varnih in podnebno nevtralnih robnih vozlišč bo po ocenah potekalo v obliki sigmoidne funkcije za uvajanje tehnologije in inovacij.
Izhodišče za leto 2022 se šteje kot „0“.
Razvoj metodologije, potrebne za količinsko opredelitev uvajanja robnih vozlišč in njihove lokalizacije, še vedno poteka.
Informacije iz sedanje poslovne analize so skope in osredotočene le na pričakovano porabo sredstev za infrastrukturo, programsko opremo in storitve računalništva na robu (projekt UNLOCK-CEI, 2023 (20)), zaradi česar jih ni mogoče neposredno upoštevati pri obstoječem uvajanju robnih vozlišč.
Zato so v informacijah Združenja evropskih operaterjev telekomunikacijskih omrežij opisane tri komercialne storitve računalništva na robu v vsej Evropi (21), kar pa ne zadostuje za določitev lokacije ali obsega uvajanja robnih vozlišč.
Iz omejenega števila razpoložljivih virov podatkov je razvidno, da je računalništvo na robu v letu 2023 v Evropi še vedno v povojih, pri čemer je večina zainteresiranih organizacij še vedno v fazi ozaveščanja in izobraževanja, nekatere organizacije pa izvajajo manjše pilotne projekte (projekt UNLOCK-CEI, 2023).
Zaradi tega bo pričakovano uvajanje robnih vozlišč v prihodnjih letih, tj. med letoma 2023 in 2026, potekalo v razmeroma majhnem obsegu.
V obdobju 2025–2027 naj bi se z naložbami v okviru pomembnega projekta skupnega evropskega interesa za infrastrukturo in storitve v oblaku naslednje generacije omogočila komercialna dostopnost na trgu tehnologij in rešitev s področja računalništva na robu.
To bo spodbudilo sprejetje teh tehnologij in rešitev po vsej Evropi ter tako omogočilo, da se bo uvajanje robnih vozlišč za dosego cilja do leta 2030 eksponentno povečevalo.
Glede na navedeno so na Figure 9 prikazani prvi podatki za pot k uresničitvi cilja digitalnega desetletja, čeprav izhodiščne začrtane poti še ni mogoče določiti.
(19) https://digital-strategy.
ec.europa.eu/en/policies/edge-observatory (20) UNLOCK-CEI, Cloud-Edge-IoT Demand Landscape (Stanje pri povpraševanju po računalništvu v oblaku, robnih vozliščih in internetu stvari) (april 2023).
(21) Združenje evropskih operaterjev telekomunikacijskih omrežij, The State of Digital Communications 2023 (Stanje na področju digitalnega komuniciranja v letu 2023), februar 2023.